
A V I Z

asupra proiectului de Lege privind respingerea Ordonanţei de urgenţă a Guvernului nr.38/1999 pentru modificarea şi completarea Legii nr.46/1996 privind  pregătirea populaţiei pentru apărare.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă,  spre dezbatere şi avizare, cu proiectul de Lege privind respingerea Ordonanţei de urgenţă a Guvernului nr.38/1999 pentru modificarea şi completarea Legii nr.46/1996 privind  pregătirea populaţiei pentru apărare, trimis cu adresa nr.168/2000 din 14 mai 2001,  înregistrată sub nr.644/XVIII/11 din  14  mai 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 16 mai  2001.



Membrii comisiei au examinat proiectul de Lege privind respingerea Ordonanţei de urgenţă nr.38/1999 pentru modificarea şi completarea Legii nr.46/1996  privind pregătirea populaţiei pentru apărare precum şi obiecţiile cuprinse în cererea de reexaminare formulată de către Preşedintele României, în conformitate cu prevederile art.77  alin.(2) din Constituţie. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma  adoptată de Senat în şedinţa din 7 mai 2001.



În raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice.

